钦定古今图书集成/历象汇编/乾象典/第044卷 > 四辅
## 钦定古今图书集成/历象汇编/乾象典/第044卷 > 四辅

按《星经》，“四辅四星，抱北极枢星，主君臣礼仪，主政万
机，辅弼佐理万邦之象，辅佐北辰而出入授政也。”
按《史记天官书》《汉书天文志》俱不载。

按：《晋书天文志》：“抱北极四星曰四辅，所以辅佐北极
而出度授政也。”

按：《隋书天文志》同。

按《宋史天文志》：“四辅四星，又名四弼，在极星侧，是曰
帝之四邻，所以辅佐北极而授政也。去极星各四度，
一名中斗。或以为后宫，非是。”

按《观象玩占》：四辅四星，抱北极之枢，所以辅佐北极，
而出度授政。张衡曰：“四辅为辅臣之位，主赞万机。”
按《管窥辑要》：四辅四黑星，各去极四度，抱极枢。